ফিফা কংগ্রেস
ফিফা কংগ্রেস হলো আন্তর্জাতিক ফুটবল ফেডারেশন ফেদেরাসিওঁ অ্যাঁতের্নাসিওনাল দ্য ফুৎবল আসোসিয়াসিওঁ‌-এর (ফরাসি: Fédération Internationale de Football Association; যা সাধারণত ফিফা (/ˈfiːfə/) নামে পরিচিত) সর্বোচ্চ আইন প্রণয়নকারী সংস্থা। ফিফা হল ফুটবল, ফুটসাল এবং সৈকত ফুটবলের আন্তর্জাতিক নিয়ন্ত্রক সংস্থা। কংগ্রেস "সাধারণ" অথবা "বিশেষ" হতে পারে। প্রতি বছর একটি সাধারণ কংগ্রেস অনুষ্ঠিত হয়, ফিফা কাউন্সিল (পূর্বে নির্বাহী কমিটি) দ্বারা যেকোন সময় ফিফার এক পঞ্চমাংশ সদস্যের সহায়তায় একটি বিশেষ কংগ্রেস আহবান করা যেতে পারে। ফিফার ২১১ সদস্যের প্রত্যেকের কংগ্রেসে একটি করে ভোট রয়েছে। ফিফার সদস্যরা বিশ্বকাপ আয়োজক এবং ফিফার সভাপতির জন্য প্রার্থীদের প্রস্তাব করতে পারেন। ফিফা সভাপতি নির্বাচন এবং ফিফা বিশ্বকাপ আয়োজক দেশ নির্বাচন ফিফা বিশ্বকাপের পরের বছর কংগ্রেসে অনুষ্ঠিত হয়।